

SASKAŅOTS

Ieslodzījuma vietu pārvaldes

priekšnieka p.i.

pulkvežleitnante T. Trocka

2019. gada 30. septembrī

INFORMATĪVAIS PAZIŅOJUMS

## 1. Pasūtītājs:

## Ieslodzījuma vietu pārvalde, Stabu iela 89, Rīga, LV-1009, reģ.Nr.90000027165

**2. Iepirkuma identifikācijas Nr. IeVP 2019/117/NFI**

Iepirkums tiek veikts Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) ietvaros.

Saskaņā ar Publisko iepirkumu likumu, ja piegādes vai pakalpojumu līgumcena ir līdz 10000,00 EUR (desmit tūkstoši *euro* un nulle centi), pasūtītājs ir tiesīgs nepiemērot Publisko iepirkumu likuma regulējumu.

3. Iepirkuma priekšmets: Komandējuma un ar to saistīto pakalpojumu nodrošināšana.

Viens pretendents drīkst iesniegt tikai vienu piedāvājumu par visu iepirkuma priekšmetu kopā.

Pasūtītāja plānotais finansējums ir līdz 4500,00 EUR bez PVN.

4. Līguma izpildes vieta: Ieslodzījuma vietu pārvalde, Stabu iela 89, Rīga, LV-1009.

5. Līguma izpildes termiņš:

Līgums stājas spēkā no tā abpusējas Pušu parakstīšanas brīža un ir spēkā līdz **2019. gada** **30. novembrim,** bet Līguma finanšu norēķinu daļā – līdz pilnīgai saistību izpildei.

**6.** **Iepirkuma apjoms un tehniskā specifikācija:**

Tehniskā specifikācija noteikta Informatīvā paziņojuma 1. pielikumā.

**7. Apmaksas nosacījumi:**

Puses paraksta pieņemšanas-nodošanas aktu pēc pakalpojuma sniegšanas atbilstoši līguma noteikumiem. Izpildītājs izsniedz rēķinu Pasūtītajam pēc pieņemšanas-nodošanas akta abpusējas parakstīšanas. Pasūtītājs veic apmaksu 30 (trīsdesmit) kalendāra dienu laikā no rēķina saņemšanas dienas, pārskaitot to uz izpildītāja norādīto norēķinu kontu.

**8. Piedāvājuma izvēles kritēriji:**

Par pretendenta piedāvājuma izvēles kritēriju tiek noteikts piedāvājums **ar viszemāko kopējo nosacīto līgumcenu (bez pievienotās vērtības nodokļa (turpmāk – PVN)) saskaņā ar Informatīvā paziņojuma 2. pielikumā noteikto Finanšu piedāvājuma veidlapu,** kas atbilst Informatīvajā paziņojumā minētajām prasībām un tehniskajai specifikācijai.

**9. Finanšu piedāvājuma noformēšana:**

* 1. Pretendents iesniedz finanšu piedāvājumu par iepirkuma priekšmetu.
  2. Piedāvājums jāsagatavo saskaņā ar pievienoto finanšu piedāvājuma formu (Informatīvā paziņojuma 2. pielikums).

**10. Prasības pretendentiem:**

**10.1.** **Pretendentiem piedāvājumā jāiesniedz sekojoši dokumenti:**

10.1.1. tehniskais piedāvājums saskaņā ar Informatīvā paziņojuma 1.pielikumu;

10.1.2. finanšu piedāvājums saskaņā ar Informatīvā paziņojuma 2. pielikumu;

10.1.3. apliecinājums saskaņā ar Informatīvā paziņojuma 3. pielikumu.

**11. Piedāvājuma iesniegšana:**

**11.1.** Piedāvājuma dokumentus var iesniegt:

1) elektroniski – [ievp@ievp.gov.lv](mailto:ievp@ievp.gov.lv);

2) pa faksu – 67278697;

3) pa pastu – Ieslodzījuma vietu pārvalde, Stabu iela 89, Rīga, LV-1009;

4) personīgi iesniedzot Ieslodzījuma vietu pārvaldē darba dienās no plkst.8.30 līdz plkst.12.30 un no plkst.13.00 līdz plkst.17.00, Stabu ielā 89, Rīgā, 433. kabinetā (tālrunis 67290096, 67290122).

**11.2.** Piedāvājums jāiesniedz ne vēlāk kā līdz **2019. gada 4. oktobrim plkst. 11.00** (pēc vietējā laika). Pēc norādītā datuma un laika piedāvājumi netiks pieņemti. Ja Pretendents izvēlas nosūtīt Piedāvājumu pa pastu vai pa kurjerpastu, tad visu atbildību par iespējamo pasta sūtījumu aizkavēšanos vai citiem apstākļiem, kas var traucēt Piedāvājuma savlaicīgu nogādāšanu norādītajā adresē uzņemas Pretendents.

Uz piedāvājuma jānorāda:

1) pretendenta nosaukums, reģistrācijas numurs un juridiskā adrese (vai vārds, uzvārds, deklarētā dzīvesvieta, nodokļu maksātāja kods);

2) iepirkuma nosaukums un identifikācijas numurs.

**11. Kontaktpersonas:**

11.1.par Tehnisko specifikāciju – Ieslodzījuma vietu pārvaldes centrālā aparāta Projektu izstrādes daļas vadītāja Lāsma Kauliņa, tālrunis: 67290338, e-pasta adrese: [lasma.kaulina@ievp.gov.lv](mailto:lasma.kaulina@ievp.gov.lv).

11.2. par vispārīgo informāciju – Ieslodzījuma vietu pārvaldes centrālā aparāta Iepirkumu un līgumu daļas jurists Nauris Ozoliņš, tālr. 67290280, e-pasts: nauris.ozolins@ievp.gov.lv

1. pielikums

iepirkuma procedūras

(Nr. IeVP 2019/117/NFI)

Informatīvajam paziņojumam

**Tehniskā specifikācija**

|  |  |  |  |
| --- | --- | --- | --- |
| Np.k. | Brauciens | Personu skaits braucienā\* | Brauciena ilgums (dienās)\* |
| 1. | Rīga – Oslo – Rīga  (22.10.2019.–25.10.2019.) | 6 | 4 |

\*Braucēju skaits, brauciena ilgums un biežums var tik mainīts iepriekš savlaicīgi saskaņojot izmaiņas ar pakalpojumu sniedzēju, bet nepārsniedzot norādīto braucēju skaitu.

Paredzēt, ka ielidošana attiecīgajā pilsētā notiks pēc plkst. 12:00\*\*

Paredzēt, ka izlidošana no attiecīgas pilsētas notiks pirms plkst. 17:00\*\*

\*\*Iepriekš saskaņojot, laiki var tikt mainīti.

Nosacījumi:

1. **Aviobiļetēm:** 
   1. Darbinieks uz/no Latviju/as komandējumā dodas ar lidmašīnu (lidosta „Rīga”), uz/no Norvēģiju/as ar lidmašīnu (lidosta Oslo). Jānodrošina tiešie reisi (bez pārsēšanās).
   2. Gadījumos, ja nav iespējams piedāvāt lidojumus galamērķa sasniegšanai, pretendentam jānodrošina iespēja ar nākamo reisu nokļūt galamērķī.
   3. Aviobiļetes jānodrošina lidošanai ekonomiskajā klasē, paredzot vienu nododamās bagāžas vienību katrai personai (pievienot bagāžas pārvadāšanas noteikumus).
2. **Transfēram:** 
   1. Jānodrošina transfērs Oslo uz/no lidostas uz/no viesnīcu (paredzot, ka katram dalībniekam būs viena standarta nododamās bagāžas vienība).
3. **Viesnīcai:**
   1. Darbinieks komandējuma laikā uzturas vienvietīgā numurā viesnīcā 1 km rādiusā no Oslo lidostas. Viesnīcai jābūt ne zemākai par trešo kategoriju atbilstoši Latvijas valsts standartam LVS 200-1:2009 vai ekvivalentam;
   2. Pretendents veic viesnīcas meklēšanu un rezervāciju atbilstoši Pasūtītāja norādītajam personu skaitam. Pretendents izmanto kādu no elektroniskajām rezervācijas sistēmām (piemēram, Amadeus, Gulliver, Magellan vai ekvivalentu sistēmu). Ja Pasūtītājam visizdevīgāko viesnīcu nav iespējams rezervēt, izmantojot elektroniskās rezervācijas sistēmas, tad pretendents var izmantot citu rezervēšanas veidu.
   3. Vienvietīgā numura cenā ir jāiekļauj brokastis un vakariņas. Vakariņu ēdienkartei jāietver uzkodas, pamatēdiens un piedevas (silts ēdiens), deserts, glāzi minerālūdens, kā arī tēja vai kafija.
   4. Viesnīcu izmaksas nedrīkst pārsniegt Ministru kabineta 2010.gada 12.oktobra noteikumos Nr.969 „Kārtība, kādā atlīdzināmi ar komandējumiem saistītie izdevumi” noteiktās normas.
   5. Viesnīcas izmaksām jāpievieno arī pilsētas nodokļa izmaksas „*city tax*”, to atsevišķi norādot pie viesnīcas cenas.
   6. Viesnīcā jābūt pieejamam Wi-fi internetam.
4. **Ceļojuma apdrošināšanai:**
   1. Katram darbiniekam komandējuma laikā jānodrošina ceļojuma apdrošināšana.
   2. Minimālās apdrošināšanas prasības:
      1. medicīnas izdevumiem vismaz 70 000,00 EUR (septiņdesmit tūkstoši *euro*) apmērā;
      2. neatliekamās zobārstniecības izdevumiem vismaz 100,00 EUR (viens simts *euro*) apmērā;
      3. medicīniskā transporta izdevumiem vismaz 7 000,00 EUR (septiņi tūkstoši *euro*) apmērā;
      4. slimnieka repatriācijas izdevumiem vismaz 7 000,00 EUR (septiņi tūkstoši *euro*) apmērā;
      5. apdrošinātā repatriācijas izdevumi nāves gadījumam vismaz 7 000,00 EUR (septiņi tūkstoši *euro*) apmērā;
      6. ceļojuma izdevumi 1 ģimenes loceklim, apdrošinātā nāves gadījumam vismaz 7 000,00 EUR (septiņi tūkstoši *euro*) apmērā;
      7. nelaimes gadījumam vismaz 10 000,00 EUR (desmit tūkstoši *euro*) apmērā;
      8. bagāžas nozaudēšanas, zādzības vai bojājuma bagāžas pārvadātāja vainas dēļ - gadījumam vismaz 300,00 EUR (trīs simti *euro*) apmērā).
   3. Pasūtītāja pašrisks – 0% (nulle procenti) (pievienot ceļojuma apdrošināšanas polisi).
5. **Citi:**
   1. Pretendents bez papildu maksas nodrošina kvalitatīvu dokumentu piegādi (elektroniski un/vai, ja elektroniski nav iespējams ar kurjera starpniecību, nodrošinot dokumentu spēkā esamību), kas attiecas uz iepirkuma priekšmetu (biļetes, apdrošināšanas līgums, apdrošināšanas polise, rezervācijas apstiprinājums, viesnīcu vaučerus un citu ceļojumam nepieciešamos dokumentus saskaņā ar Pasūtītāja pasūtījumu) uz adresi Rīgā, Stabu ielā 89 vai citā Pasūtītāja norādītā vietā ne vēlāk kā 2 (divas) darba dienas pirms biļetē norādītā izlidošanas/izbraukšanas datuma, operatīvos gadījumos piegāde – stundas laikā, ja Pasūtītājs un pretendents nebūs vienojušies par citu termiņu. Pretendents sniedz pakalpojumus un veic dokumentu piegādi Pasūtītājam arī ārpus Pasūtītāja darba laika.
   2. Pretendentam jānodrošina Pasūtītāja pilnvarotajām personām, iespēju operatīvi sazināties ar pretendenta norīkoto darbinieku – kontaktpersonu darba laikā pasūtījumu, pasūtījumu apstiprinājumu u.c. nepieciešamo darbību veikšanai (no plkst.8.30 līdz plkst.17.00) pa tālruni, e-pastu vai faksu, kā arī Pasūtītāja deleģētajām personām visu diennakti pa informatīvo tālruni steidzamu jautājumu kārtošanai vai neatliekamas informācijas saņemšanai, lai nodrošinātu tehniskajā specifikācijā noteikto pakalpojumu sniegšanu. Saziņas valodas: latviešu valoda.
   3. Pretendents nodrošina visas dokumentācijas par Pasūtītāja veiktajiem pasūtījumiem un to izpildes gaitu saglabāšanu un nepieejamību trešajām personām, ievērojot informācijas atklātību un aizsardzību reglamentējošos normatīvos aktus.
   4. Pretendents var piedāvāt tikai vienu piedāvājuma variantu.
   5. Pretendenta piedāvātajām ceļojuma (komandējuma) izmaksām jāatbilst tiešo pakalpojumu sniedzēju noteiktajām cenām (iekļaujot iespējamās atlaides un pretendentam pieejamos atvieglojumus).

2. pielikums

iepirkuma procedūras

(Nr. IeVP 2019/117/NFI)

Informatīvajam paziņojumam

**FINANŠU PIEDĀVĀJUMS**

Saskaņā ar Ieslodzījuma vietu pārvaldes iepirkuma "Komandējuma un ar to saistīto pakalpojumu nodrošināšana" (iepirkuma identifikācijas Nr. IeVP 2019/117/NFI) noteikumiem, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprina, ka piekrīt iepirkuma noteikumiem, un piedāvā nodrošināt norādītos pakalpojumus, par šādām cenām:

| Nr.p.k. | Pakalpojuma veids | Cena EUR par vienu vienību bez PVN | Cena EUR bez PVN | Cena EUR ar PVN |
| --- | --- | --- | --- | --- |
|  | Aviobiļešu izmaksas abos virzienos |  |  |  |
|  | Transfēra izmaksas abos virzienos |  |  |  |
|  | Viesnīcas izmaksas |  |  |  |
|  | Ceļojuma apdrošināšanas izmaksas |  |  |  |
|  | **KOPĀ:\*\*** |  |  |  |

*\*\**Līgumcenā ir iekļauti visi nodokļi (izņemot PVN) un izdevumi, tajā skaitā, transporta pakalpojumi, piegādes u.c. izmaksas, kas tehnoloģiski saistīti ar iepirkuma priekšmetu īstenošanu noteiktajā termiņā un vietā.

|  |  |
| --- | --- |
| **Pretendenta nosaukums, reģistrācijas Nr.:** |  |
| **Pretendenta juridiskā adrese** *(ja faktiskā adrese atšķiras, jānorāda arī tā)*: |  |
| Pretendents atbilst **mazajam** vai **vidējam uzņēmumam**[[1]](#footnote-1)*(jānorāda atbilstošais)* |  |
|  | |
| Tālruņa un faksa numurs: |  |
| Kontaktpersona par izteikto piedāvājumu: |  |
| Vārds, uzvārds: |  |
| Tālruņa numurs: |  |
| E-pasts: |  |
| Banka: |  |
| Kods: |  |
| Konts: |  |
| **Paraksttiesīgās personas vārds, uzvārds, amats:** |  |
|  | |
| Persona, kura būs atbildīga par līguma izpildi (tiks ierakstīta līgumā): |  |
| Vārds, uzvārds: |  |
| Ieņemamais amats: |  |
| Tālruņa un faksa numurs: |  |
| E-pasts: |  |

3. pielikums

iepirkuma procedūras

(Nr. IeVP 2019/117/NFI)

Informatīvajam paziņojumam

Atbilstoši iepirkuma "Komandējuma un ar to saistīto pakalpojumu nodrošināšana"

(iepirkuma identifikācijas Nr. IeVP 2019/\_\_/NFI) informatīvajam paziņojumam

Apliecinājums

*(Vieta)*, *(Datums) (Dok. Nr.)*

Ar šo, *(pretendenta nosaukums),* reģ. Nr. \_\_\_\_\_\_\_\_\_, apliecinām savu dalību iepirkumā "Komandējuma un ar to saistīto pakalpojumu nodrošināšana" (iepirkuma identifikācijas Nr. IeVP 2019/\_\_/NFI) (turpmāk - iepirkums). Apstiprinām, ka esam iepazinušies ar iepirkuma noteikumiem (tai skaitā līguma projektu), un piekrītam visiem tajā minētajiem nosacījumiem, tie ir skaidri un saprotami, iebildumu vai pretenziju pret tiem nav.

Ar šo apliecinām, ka darbojamies komandējumu un ar to saistīto pakalpojumu nodrošināšanā, un pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam atbilstošu pakalpojuma līgumu izpildē. **(Iesniegt pieredzes aprakstu);**

|  |  |  |  |
| --- | --- | --- | --- |
| Pasūtītājs (nosaukums, adrese, kontaktpersona, telefona Nr.) | Iepirkuma nosaukums, ID. Nr. | Noslēgtā līguma Nr. un līguma summa | Pakalpojuma veikšanas laiks (uzsākšanas – pabeigšanas gads/mēnesis) |
|  |  |  |  |
|  |  |  |  |

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.v. (ja tāds ir)

4. pielikums

iepirkuma procedūras

(Nr. IeVP 2019/117/NFI)

Informatīvajam paziņojumam

**LĪGUMS Nr**. 1/\_\_\_\_/2019/NFI (Projekts)

"Komandējuma un ar to saistīto pakalpojumu nodrošināšana"

Rīgā,2019.gada \_\_.\_\_\_\_\_\_\_\_\_

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīgā, LV-1009, tās priekšnieces Ilonas Spures personā, kura rīkojas uz Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums”, turpmāk - Pasūtītājs, no vienas puses, un

***\_\_\_\_\_\_\_\_\_\_\_\_\_\_\_\_***, \_\_\_\_\_\_\_\_\_\_\_\_\_, \_\_\_\_\_\_\_\_ adrese: \_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Izpildītājs, no otras puses, abi kopā saukti Puses, pamatojoties uz iepirkuma "Komandējuma un ar to saistīto pakalpojumu nodrošināšana" (iepirkuma reģistrācijas Nr. 2019/177/NFI) (turpmāk – Iepirkums), rezultātiem, Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) ietvaros, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pasūtītājs uzdod un apmaksā, bet Izpildītājs nodrošina komandējumu un ar to saistītos pakalpojumus (turpmāk – Pakalpojums), atbilstoši Līguma noteikumiem, Iepirkumam iesniegtajai Tehniskajai specifikācijai un Finanšu piedāvājumam, kas noformēts kā Līguma Pielikums, un ir Līguma neatņemama sastāvdaļa.

1.2. Līgums ir spēkā no noslēgšanas brīža līdz 2019. gada \_\_. \_\_\_\_\_\_\_\_.

1.3. Līguma attiecības par pabeigtām atzīstamas tad, kad Puses izpildījušas visas savstarpējās saistības un starp tām pilnīgi nokārtoti visi maksājumi.

**2. Līgumcena un norēķinu kārtība**

2.1. Līgumcena bez pievienotās vērtības nodokļa (turpmāk – Nodoklis)par Līguma 1.1. punktā minētā Pakalpojuma kvalitatīvu izpildījumu ir līdz **\_\_\_\_,\_\_** EUR *summa vārdiem*) visā Līguma darbības laikā.

2.2. Līgumcena, kas noteikta Līguma 2.1.punktā, nav pakļauta nekādam cenu pieaugumam samaksā par Pakalpojumu, materiāliem, valūtas kursu izmaiņām, inflācijai vai kam citam, kas varētu mainīt Līgumcenu. Līguma Pakalpojuma izmaksas paliek nemainīgas visā Līguma darbības laikā.

2.3. Pēc Pakalpojuma sniegšanas Izpildītājs izraksta Pasūtītājam rēķinu, pamatojoties uz savstarpēji parakstītu Pakalpojuma pieņemšanas – nodošanas aktu.

2.4. Līgumcenas apmaksa tiek veikta no Norvēģijas finanšu instrumenta 2014.-2021.gada perioda programmas "Korekcijas dienesti" iepriekš noteiktā projekta "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā" (Nr.1-6.4/2-2019) finanšu līdzekļiem. Izpildītājam rēķinā jānorāda atsauce uz Līgumu un finansējuma avotu.

2.5. Rēķinā Izpildītājs norāda Līguma noslēgšanas datumu un numuru, Pakalpojuma pieņemšanas – nodošanas akta numuru, sniegtā Pakalpojuma cenu, Nodokļalikmi, kopējo apmaksājamo summu, finansēšanas avotu.

2.6. Puses piemēro Nodokli saskaņā ar Latvijas Republikā spēkā esošajos normatīvajos aktos noteikto kārtību un apmēru.

2.7. Pasūtītājs veic apmaksu par pieņemto Pakalpojumu 30 (trīsdesmit) kalendāra dienu laikā pēc Izpildītāja rēķina saņemšanas dienas ar pārskaitījumu uz Izpildītāja norēķinu kontu.

2.8. Par samaksas dienu tiek uzskatīta diena, kad Pasūtītājs veic pārskaitījumu uz Izpildītāja norēķinu kontu.

**3. Pakalpojuma izpildes vispārīgie noteikumi**

3.1. Pasūtītājs veic pasūtījumu vismaz 10 (desmit) darba dienas pirms plānotā komandējuma datuma, nosūtot informāciju uz Līgumā norādītās Izpildītāja atbildīgās personas e-pastu vai informējot telefoniski.

3.2. Izpildītāja kontaktpersona sniedz apstiprinājumu Pasūtītāja kontaktpersonai par pieprasījuma par Pakalpojuma sniegšanas saņemšanu elektroniski vai mutiski.

3.3. Izpildītājs nodrošina Līguma saistību izpildi, sniedzot Pakalpojumu saskaņā ar Līguma Pielikumā noteikto tehnisko specifikāciju, ņemot vērā Pasūtītāja sniegto informāciju un atbilstoši spēkā esošajiem normatīvajiem aktiem, kuri regulē Pakalpojuma sniegšanas nozari.

3.4. Izpildītājs nodrošina, ka ceļojuma dokumentācija (biļetes, viesnīcas pasūtījumu apliecinoši dokumenti un citus dokumentus, kas satur finansiālu un citu būtisku informāciju Pakalpojuma izmantošanai) Pasūtītājam tiek nogādāta pasūtījumā noteiktajā termiņā un kārtībā.

3.5. Izpildītājs operatīvi informē un konsultē Pasūtītāju par būtiskiem apstākļiem, kas varētu ietekmēt vai ietekmē Pasūtītāja darbinieku komandējuma netraucētu norisi.

3.6. Puses noformē pieņemšanas – nodošanas aktu pēc pakalpojuma sniegšanas. Pakalpojums ir uzskatāms par izpildītu ar Pakalpojuma pieņemšanas – nodošanas akta abpusējas parakstīšanas brīdi.

**4. Pušu pienākumi un tiesības**

4.1. Izpildītājs apņemas sniegt Līguma 1.1.punktā minēto Pakalpojumu Līgumā noteiktajā termiņā.

4.2. Izpildītājs sniedz Pakalpojumu kvalitatīvi, ar saviem resursiem un materiāltehniskiem līdzekļiem. Kvalitatīvs Pakalpojums Līguma izpratnē ir Pakalpojums, kas izpildīts atbilstoši Latvijas Republikas spēkā esošo normatīvo aktu prasībām attiecībā uz Pakalpojuma izpildi, kā arī vispārpieņemtai labai praksei, Pakalpojuma sniegšanas nozarē.

4.3. Izpildītājs ir atbildīgs par Latvijas Republikā spēkā esošo normatīvo aktu, kas attiecas uz Pakalpojuma sniegšanu, ievērošanu.

4.4. Par līgumsaistību nepilnīgu izpildi vai nepienācīgu izpildi Izpildītājs ir atbildīgs saskaņā ar Latvijas Republikā spēkā esošajiem normatīvajiem aktiem un Līguma noteikumiem.

4.5. Ja Līguma darbības laikā Pakalpojuma izpilde ir saistīta ar trešo personu intelektuālā īpašuma tiesību izmantošanu, tad Izpildītājs garantē, ka viņam ir visas nepieciešamās licences un/vai atļaujas minēto intelektuālā īpašuma tiesību izmantošanai.

4.6. Pasūtītājs iepazīstina Izpildītāju ar informāciju, kas viņam nepieciešama kvalitatīvai Pakalpojuma izpildei.

4.7. Pasūtītājs ir tiesīgs atteikt parakstīt Pakalpojuma pieņemšanas – nodošanas aktu, pamatojot to ar attiecīgajiem iebildumiem, ja ir pietiekošs pamats uzskatīt, ka Pakalpojums ir izpildīts neatbilstoši Līguma noteikumiem vai spēkā esošiem normatīvajiem aktiem.

4.8. Pasūtītājs apņemas savlaicīgi veikt samaksu par kvalitatīvi sniegto Pakalpojumu saskaņā ar Līguma noteikumiem.

4.9. Gadījumā, ja Pasūtītājs konstatē, ka Pakalpojums ir izpildīts nekvalitatīvi, neatbilstoši Līguma noteikumiem vai pārkāpj Latvijas Republikā spēkā esošos normatīvos aktus, tas informē Izpildītāju par konstatētajām neatbilstībām un Izpildītājs apņemas novērst norādītās neatbilstības un/vai trūkumus par saviem līdzekļiem Pasūtītāja norādītajā termiņā.

4.10. Pasūtītājs nenodrošina Izpildītāju ar telpām Līguma 1.1.punktā minētā Pakalpojuma izpildei.

4.11. Pasūtītājam ir tiesības prasīt no Izpildītāja līgumsodu 350,00 EUR (trīs simti piecdesmit *euro* un nulle centi) apmērā, gadījumā ja Izpildītājs izvairās no savu saistību izpildes vai nepilda savas saistības pienācīgā kārtā, un / vai minētā neatbilstība nav vai nevar tikt novērsta Līgumā paredzētajā termiņā. Minētajā gadījumā Izpildītājs atlīdzina Pasūtītājam arī visus šajā sakarā radušos zaudējumus.

4.12. Gadījumā, ja Pasūtītājs nokavējis Līguma 2.7.punktā norādīto termiņu, tad Pasūtītājs, pēc Izpildītāja rakstveida pieprasījuma, apņemas samaksāt Izpildītājam līgumsodu 1% (viens procents) apmērā no nesamaksātā rēķina summas par katru nokavēto dienu, bet ne vairāk, ka 10 % (desmit procenti) no Līgumcenas.

**5. Nepārvarama vara**

5.1. Ja Izpildītājs vai Pasūtītājs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi, zemestrīce un citi stihiskas nelaimes gadījumi, Puses tiek atbrīvotas no atbildības par Līguma saistību nepildīšanu.

5.2. Ja Līguma 5.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji lauzt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma laušanas rezultātā. Līguma laušana neatbrīvo Puses no to saistību izpildes, kuras izveidojušās līdz Līguma 5.1.punktā minēto apstākļu iestāšanās brīdim.

5.3. Puse, kurai kļuvis neiespējami izpildīt saistības Līguma 5.1.punktā minēto apstākļu dēļ, 10 (desmit) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi jāpamato ar attiecīgas valsts vai pašvaldības institūcijas izsniegto dokumentu, ja šādus apstākļus var apliecināt valsts vai pašvaldības institūcija.

**6. Līguma grozīšana un izbeigšana**

6.1. Līgumu var izbeigt Pusēm rakstveidā vienojoties, ja vienošanās ir pamatota ar objektīviem apsvērumiem, kurus Puses nebija paredzējušas un nevarēja paredzēt Līguma noslēgšanas brīdī.

6.2. Pasūtītājs ir tiesīgs vienpusēji lauzt Līgumu, neatlīdzinot Izpildītājam nekādus zaudējumus šādos gadījumos:

6.2.1. ja Izpildītājs atkārtoti ir nokavējis Pakalpojuma sniegšanas termiņu;

6.2.2. ja Izpildītājs sniedz Pakalpojumu neatbilstoši Līguma noteikumiem un šī neatbilstība nav vai nevar tikt novērsta Līgumā paredzētajā termiņā;

6.2.3. ja Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

6.2.4. Izpildītājs Līguma noslēgšanas vai Līguma izpildes laikā veicis prettiesisku darbību;

6.2.5. ja Izpildītājs Pasūtītājam ir nodarījis zaudējumus;

6.2.6. ja Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē vai deklarētajā dzīvesvietā vai ir pasludināts Izpildītāja maksātnespējas process;

6.2.7. ja Līguma izpildi padara neiespējamu nepārvarama vara;

6.2.8. ārvalstu finanšu instrumenta vadībā iesaistīta iestāde, konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota projekta izmaksu korekcija vismaz 50 % (piecdesmit procenti) apmērā;

6.2.9. ja Latvijas Republikas Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs paredzēja izmantot Līgumā paredzēto maksājuma saistību segšanai.

6.3. Pirms Līguma laušanas, pamatojoties uz Līguma 6.2.2.apakšpunktu, Pasūtītājs iesniedz Izpildītājam pretenziju par sniegtā Pakalpojuma kvalitāti.

6.4. Līguma 6.2.punktā noteiktajos gadījumos Līgums uzskatāms par izbeigtu 7.(septītajā) darba dienā pēc Pasūtītāja paziņojuma par atkāpšanos (ierakstīts sūtījums) izsūtīšanas dienas.

6.5. Katrai no Pusēm ir tiesības izbeigt Līgumu, brīdinot par to otro Pusi vismaz 30 (trīsdesmit) kalendāras dienas iepriekš.

6.6. Līgumu var grozīt, papildināt ar Pušu rakstveida vienošanos, kas tiek noformēta pielikuma veidā un ir Līguma neatņemama sastāvdaļa.

6.7. Ja Pasūtītājs lauž Līgumu saskaņā ar Līguma 6.3. punktu nosacījumiem, Izpildītājs maksā Pasūtītājam papildu līgumsodu 10% (desmit procentu) apmērā no Līgumcenas.

6.8. Ja Pasūtītājs pēc savas iniciatīvas vēlas samazināt Pakalpojuma apjomu, kas ar Līgumu ir uzticēts Izpildītājam, Pasūtītājs rakstiski brīdina par to Izpildītāju 7 (septiņas) kalendārās dienas iepriekš.

6.9. Pasūtītājam ir tiesības vienpusēji atkāpties no Līguma, ja, Līguma izpildes laikā pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas (atbilstoši Starptautisko un Latvijas Republikas nacionālo sankciju likuma regulējumam).

**7. Strīdu izskatīšanas kārtība**

7.1. Strīdus un nesaskaņas, kas var rasties Līguma izpildes laikā, Puses risina savstarpējo pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

7.2. Nosacījumus, kas nav atrunāti Līgumā, Puses izpilda saskaņā ar Ministru kabineta 2016.gada 20.septembra instrukcijas Nr. 3 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” prasībām.

**8.Fizisko personu datu aizsardzība**

8.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

8.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.

8.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.

8.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.

8.5. Neskatoties uz Līguma 8.3.punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šā Līguma izpildes nodrošināšanai.

8.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šā Līguma izpildes nodrošināšanai.

**9. Citi noteikumi**

9.1. Jebkādas Izpildītāja sagatavota dokumentācija vai citi materiāli, kas saistīti ar Līguma izpildi, vai citā veidā Līguma darbības laikā radītas intelektuālā īpašuma tiesības pieder Pasūtītājam un paliek tā īpašumā.

9.2. Pušu savstarpējie paziņojumi ir spēkā tikai tad, ja tie noformēti rakstiski (nosūtīt elektroniski uz Līgumā norādīto e-pasta adresi) un nogādāti otrai Pusei.

9.3. Par Līguma izpildi atbildīgās personas:

9.3.1. **No Pasūtītāja puses**:

|  |  |
| --- | --- |
| Vārds, uzvārds: | Anete Strautniece |
| Adrese: | Stabu iela 89, Rīga, LV-1009 |
| Telefona Nr.: | 67290240 |
| Fakss: | 67278697 |
| E-pasta adrese: | [anete.strautniece@ievp.gov.lv](mailto:anete.strautniece@ievp.gov.lv) |

Par Līguma izpildi atbildīgā persona no Pasūtītāja puses ir tiesīga koordinēt darbības atbilstoši Līgumam, pieņemt Pakalpojumu un parakstīt Pakalpojuma pieņemšanas – nodošanas aktu.

9.3.2. **No Izpildītāja puses**:

|  |  |
| --- | --- |
| Vārds, uzvārds: |  |
| Adrese: |  |
| Telefona Nr.: |  |
| Fakss: |  |
| E-pasta adrese: |  |

Par Līguma izpildi atbildīgā persona no Izpildītāja puses ir tiesīga koordinēt darbības atbilstoši Līgumam, nodot Pakalpojumu un parakstīt Pakalpojuma pieņemšanas – nodošanas aktu.

9.4. Neviena no Pusēm nedrīkst nodot savas Līgumā noteiktās tiesības vai pienākumus trešajai personai, ja vien tas nav saistīts ar Puses reorganizāciju vai pāreju Komerclikuma izpratnē, kā arī izņemot Līgumā minētajos gadījumos un kārtībā.

9.5. Izpildītāja apakšuzņēmēju, kuru Izpildītājs iesaistījis Līguma izpildē un par kuru Iepirkumā sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis Iepirkuma procedūrā, kā arī apakšuzņēmējus, uz kuru Iepirkumā Izpildītājs balstījies, lai apliecinātu savas kvalifikācijas atbilstību un Iepirkuma iesniegtajos dokumentos, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma nosacījumus.

9.6. Pasūtītājs var nepiekrist Līguma 9.5.punktā minētajai apakšuzņēmēju nomaiņai, ja pastāv kāds no šādiem nosacījumiem:

9.6.1. Izpildītāja piedāvātais apakšuzņēmējs neatbilst Iepirkuma noteiktajām  prasībām, kas attiecas uz apakšuzņēmējiem;

9.6.2. Ja Izpildītājs nomaina apakšuzņēmēju, uz kura iespējām Iepirkuma procedūrā Izpildītājs balstījies, lai apliecinātu savas kvalifikācijas atbilstību Iepirkuma prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkuma procedūrā noteiktajām prasībām.

9.7. Izpildītājs drīkst veiktapakšuzņēmēju nomaiņu, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai. Pasūtītājs piekrīt apakšuzņēmēja nomaiņai, ja piedāvātais apakšuzņēmējs atbilst Iepirkumā izvirzītajiem kritērijiem attiecībā uz Izpildītāju.

9.8. Pasūtītājs pieņem lēmumu atļaut vai atteikt Izpildītājam apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.

9.9. Puses apņemas visā savā sadarbības laikā, kā arī pēc tā, neizpaust trešajām personām informāciju, kuru Puses nodevušas sakarā ar šajā Līgumā paredzēto savstarpējo sadarbību. Visa informācija tiek uzskatīta par konfidenciālu, un nevar tikt izpausta vai publiskota bez otras Puses rakstiskas piekrišanas.

9.10. Puses 5 (piecu) darba dienu laikā informē viena otru par adreses, norēķinu kontu vai citu rekvizītu izmaiņām.

9.11. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

9.12. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

9.13. Līgums sagatavots latviešu valodā uz 6 (sešām) lapām ar Pielikumu uz \_\_ (\_\_\_\_) lapām, 2 (divos) identiskos eksemplāros, un izsniegts pa 1 (vienam) parakstītam eksemplāram katrai Pusei. Abiem Līguma eksemplāriem ir vienāds juridiskais spēks.

**9. Pušu rekvizīti un paraksti**

|  |  |
| --- | --- |
| Pasūtītājs : | Izpildītājs: |
| **Ieslodzījuma vietu pārvalde** | **\_\_\_\_\_\_\_\_\_\_\_\_\_\_\_\_\_\_\_\_** |
| Reģistrācijas Nr.90000027165  Juridiskā adrese: Stabu iela 89, Rīga,  LV-1009 | Reģistrācijas Nr.\_\_\_\_\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_ |
| Banka: Valsts kase  Konts: \_\_\_\_\_\_\_\_\_\_\_\_\_\_\_\_\_\_\_\_\_\_ | Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_ | Kods: \_\_\_\_\_\_\_\_\_\_\_ |
| Priekšniece  \_\_\_\_\_\_\_\_\_\_\_\_\_\_\_\_\_\_\_\_\_I.Spure  /amats, paraksts, paraksta atšifrējums/ | Valdes priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /amats, paraksts, paraksta atšifrējums/ |
| z.v. | z.v. |

1. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-1)